Izziņa par atzinumos sniegtajiem iebildumiem

|  |
| --- |
| Ministru kabineta instrukcija projektu „Grozījumi Ministru kabineta 2012. gada 4. decembrainstrukcijā Nr. 14 "Kārtība, kādā saskaņo un iesniedz izskatīšanai Ministru kabinetā attīstības plānošanas dokumentu, tiesību akta projektu vai informatīvo ziņojumu, kas satur valsts noslēpuma objektu” (turpmāk – instrukcijas projekts) |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| Tieslietu ministrija |
| 2. |  | Ministru kabineta noteikumu projekta "Ministru kabineta kārtības rullis" (izsludināts 2021. gada 17. jūnija Valsts sekretāru sanāksmē (VSS-592) (turpmāk – MKKR projekts) 10. punkts paredz, ka kārtību, kādā projektu, kas saskaņā ar likumu "Par valsts noslēpumu" ir valsts noslēpuma objekts, saskaņo ar ministrijām un citām institūcijām, kā arī iesniedz un izskata Ministru kabinetā, nosaka Ministru kabineta instrukcija.Tomēr vēršam uzmanību, ka Ministru kabineta instrukcija ir iekšējais normatīvais akts, kam saskaņā ar Valsts pārvaldes iekārtas likuma 72. panta trešo daļu jāatbilst ārējā normatīvajā aktā paredzētajam regulējumam. Proti, izņēmumus no ārējā normatīvajā aktā paredzētās kārtības nevar noteikt ar iekšējo normatīvo aktu. Savukārt grozāmajā instrukcijā un projektā paredzētā kārtība atšķiras no MKKR projektā noteiktās. Arī kārtība, kādā aizsargājama valsts noslēpuma objektu informācija, ir izdota Ministru kabineta noteikumu veidā. Ministru kabineta 2004. gada 6. janvāra noteikumi Nr. 21 "Valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificētās informācijas aizsardzības noteikumi" (turpmāk – MK noteikumi Nr. 21) cita starpā nosaka kārtību, kādā attiecīgos dokumentus izstrādā un nosūta.Vēršam uzmanību, ka saskaņā ar Valsts pārvaldes iekārtas likuma 73. panta pirmās daļas 2. punktu instrukcija ir iekšējais normatīvais akts par ārējo normatīvo aktu vai vispārējo tiesību principu piemērošanu.Savukārt Administratīvā procesa likuma (turpmāk – APL) 1. panta sestajā daļā skaidrots, ka iekšējais normatīvais akts ir tiesību akts, kuru publisko tiesību subjekts izdevis ar mērķi noteikt savas vai sev padotas institūcijas iekšējās darbības kārtību vai izskaidrot kāda ārējā normatīvā akta piemērošanas kārtību savā darbības jomā (instrukcija, ieteikumi, nolikums u.c.). APL 16. pants noteic, ka iekšējais normatīvais akts ir saistošs tam publisko tiesību subjektam, kas šo aktu izdevis, kā arī šim publisko tiesību subjektam padotajām institūcijām. Privātpersonām iekšējais normatīvais akts nav saistošs. Arī Ministru kabineta iekārtas likuma 32. panta pirmā daļa noteic, ka Ministru kabinets, ievērojot Valsts pārvaldes iekārtas likuma un citu ārējo normatīvo aktu noteikumus, var izdot tam padotajām iestādēm un amatpersonām saistošus iekšējus normatīvos aktus. Papildus arī Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – MK noteikumi Nr.108) 189. punktā noteikts, ka iekšējā normatīvā akta projektā neietver normas, kas nosaka pienākumus privātpersonai vai citai personai (iestādei), kura nav padota iekšējā normatīvā akta izdevējam.No Ministru kabineta 2012. gada 4. decembra instrukcijas Nr. 14 "Kārtība, kādā saskaņo un iesniedz izskatīšanai Ministru kabinetā attīstības plānošanas dokumentu, tiesību akta projektu vai informatīvo ziņojumu, kas satur valsts noslēpuma objektu" (turpmāk – Instrukcija) 1. punkta var secināt, ka normu adresāti ir ministrijas un citas institūcijas (MKKR projekta izpratnē tās var būt arī Ministru kabinetam nepadotas institūcijas). **Ievērojot minēto, lūdzam izvērtēt, vai Ministru kabineta instrukcija ir atbilstošākais tiesību akta veids, ņemot vērā gan normu adresātus, gan ārējos normatīvajos aktos paredzēto regulējumu, jo normu kolīzijas gadījumā būs jāpiemēro augstāka juridiskā spēka tiesību normas. Mūsuprāt, regulējums, kurš noteic vienu un to pašu procedūru – dokumentu izstrāde, saskaņošana, iesniegšana, izskatīšana, bet tikai attiecībā uz atšķirīgi klasificētu informāciju, būtu nosakāms ar vienāda juridiskā spēka tiesību aktu un ideālā gadījumā – vienā normatīvajā aktā (proti, MKKR projektā), lai regulējums par savstarpēji saistītajiem jautājumiem būtu vienuviet.**Papildus vēršam uzmanību, ka saskaņā ar Ministru kabineta iekārtas likuma 3. pantu Ministru kabinets apspriež vai izlemj visas lietas, kuras ietilpst tā kompetencē saskaņā ar Latvijas Republikas Satversmi, starptautisko tiesību normām un likumiem. Ievērojot minēto, vēršam uzmanību, ka vispārīgs pilnvarojums Ministru kabinetam izdot iekšējos normatīvos aktus pēc savas iniciatīvas savas kompetences jautājumos ir ietverts Valsts pārvaldes iekārtas likuma 72. panta pirmās daļas 2. punktā | Nav ņemts vērāŅemot vērā, ka šis regulējums attiecas uz ierobežotu personu loku (publisko pārvaldi) attiecībā uz ministriju un iestāžu darbību Ministru kabineta līmenī, kā arī, ka jautājumu loks, kurš tiek virzīts izmantojot instrukciju ir ļoti šaurs un specifisks uzskatām, ka līdzšinēja instrukcijas forma ir saglabājama. Papildus vēršam uzmanību, ka šobrīd nav pilnvarojuma noteikt regulējumu kā ārējo normatīvo aktu. Savukārt iekļaujot šādu regulējumu MKKR, tas tiktu padarīts smagnējs un lietotājam neuztverams. Papildus vēršam uzmanību, ka diskusijās par informācijas atklātības likuma grozījumiem izskan priekšlikums informāciju dienesta vajadzībām iekļaut valsts noslēpuma objektu regulējumā, līdz ar to šobrīd nav lietderīgi pārcelt šādu regulējumu MKKR. | Iebildums tiek uzturēts |  |

**Informācija par starpministriju elektronisko saskaņošanu**

|  |  |
| --- | --- |
| Datums | 03.08.2021. |
|  |  |
| Saskaņošanas dalībnieki | Tieslietu ministrija, Finanšu ministrija, Aizsardzības ministrija, Ārlietu ministrija, Ekonomikas ministrija, Iekšlietu ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Veselības ministrija, Vides aizsardzības un reģionālās attīstības ministrija, Zemkopības ministrija, Pārresoru koordinācijas centrs, Korupcijas novēršanas un apkarošanas birojs, Satversmes aizsardzības birojs, Valsts drošības dienests un Militārās izlūkošanas un drošības dienests |
|  |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |   |
|   |  |
|   |  |

**II. Jautājumi, par kuriem vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| Vides aizsardzības un reģionālās attīstības ministrija |
| 1. | 12.5. izziņu par atzinumos izteiktajiem iebildumiem un priekšlikumiem; | Saskaņā ar izsludināto Ministru kabineta noteikumu "Ministru kabineta kārtības rullis" (VSS-592) projekta 54.2.apakšpunktu, saskaņotāju sniegtajiem priekšlikumiem ir ieteikuma raksturs, tāpēc lūdzam svītrot Projekta 1.8.apakšpunktā vārdus "un priekšlikumiem". Ņemot vērā, ka Ministru kabineta noteikumu "Ministru kabineta kārtības rullis" (VSS-592) projekta 59.punkts ietver turpmākās darbības tajos gadījumos, ja ir izteikti iebildumi, paužam viedokli, ka nav nepieciešams izziņā ietvert priekšlikumus, kuriem ir ieteikuma raksturs. | Nav ņemts vērā Iebildums netiek uzturēts Vēršam uzmanību, ka TAP portālā veidotajā izziņā tiks attēloti iebildumi un priekšlikumi, līdz ar to, lai veidotu vienotu pieeju izziņas gatavošanā, arī dokumentiem kas satur valsts noslēpuma objektu gatavotajā izziņā būtu jānorāda arī priekšlikumi. Priekšlikumu attēlošana izziņā ļauj atzinuma sniedzējam, kā arī lēmuma pieņēmējiem izprast, vai priekšlikums ir ņemts vērā vai nav. Projekta autoram nav obligāti jāpaskaidro vērā neņemšanas iemesls, līdz ar to papildus administratīvais slogs netiek radīts. | Papildināta anotācija |
| Tieslietu ministrija |
| 2. |  | No projekta 1.6. apakšpunkta izriet, ka projektam, kas satur valsts noslēpuma objektu, ir jāpievieno projekta sākotnējās ietekmes novērtējuma ziņojums (turpmāk – anotācija) saskaņā ar normatīvajiem aktiem par kārtību, kādā veic tiesību akta projekta sākotnējās ietekmes izvērtēšanu. Savukārt Ministru kabineta noteikumu projekta "Kārtība, kādā veic tiesību akta projekta sākotnējās ietekmes izvērtēšanu" (VSS-540) 10. punkts paredz, ka anotāciju aizpilda Vienotajā tiesību aktu izstrādes un saskaņošanas portālā (turpmāk – TAP portāls), ko projekta un MK noteikumu Nr. 21 piemērošanas gadījumā nevarēs nodrošināt.Vienlaikus, tā kā MKKR projekts vairs neparedz noteikt anotācijas un izziņas par atzinumos sniegtajiem iebildumiem un priekšlikumiem (turpmāk – izziņa) veidlapas, lūdzam sniegt projekta anotācijā skaidrojumu, kāds normatīvais akts nosaka valsts noslēpuma objektu saturošiem projektiem anotācijā un izziņā iekļaujamo informāciju un kur minētās veidlapas būs pieejamas izmantošanai darbā ar šiem projektiem. | Nav ņemts vērāIebildums netiek uzturētsProjektiem, kas satur valsts noslēpuma objektu vai kuriem noteikts lietojuma ierobežojums "informācija dienesta vajadzībām" anotāciju aizpilda ārpus tiesību aktu portālā, saskaņā ar veidlapu, kas ir pieejama sākotnējās ietekmes izvērtēšanas vadlīnijās.Šāds regulējums ir ietverts Ministru kabineta noteikumu projekta "Kārtība, kādā veic tiesību akta projekta sākotnējās ietekmes izvērtēšanu" (VSS-540) 10.punktā | Papildināta anotācija |
| 3. |  | No projekta 1.8. apakšpunktā ietvertā regulējuma izriet prasība, iesniedzot projektu izskatīšanai Ministru kabinetā, tam pievienot cita starpā izziņu par atzinumos izteiktajiem iebildumiem un priekšlikumiem. Tādējādi ministrijām palielināsies administratīvais slogs, jo turpmāk izziņā būs jānorāda ne tikai iebildumi, bet arī priekšlikumi, kas nenotiks automātiski TAP portālā (kā neklasificētiem projektiem), bet gan būs jāveic manuāli. Lūdzam apsvērt šo problēmu un precizēt projektu vai projekta anotācijas II sadaļas 2. punktu. | Ņemts vērā Panākta vienošanās starpinstitūciju sanāksmē – precizēts 1.9.apakšpunkts un papildināta anotācija | 1.8. izteikt 12. punktu šādā redakcijā:  |
| 4. |  | Vēršam uzmanību, ka procedūras pēc projektu izskatīšanas Ministru kabinetā (informācijas klasificēšana, deklasificēšana, parakstītā dokumenta reģistrēšana, termiņa skaitīšana klasifikācijai, kas pārbauda tiesības saņemt un glabāt valsts noslēpuma objektus u.c. (Instrukcijas 23., 24., 26., 27., 28. un 29. punkts) neietilpst Instrukcijas 1. punktā noteiktajā tvērumā. Lūdzam attiecīgi pārskatīt regulējumu. | Ņemts vērāPanākta vienošanās starpinstitūciju sanāksmē. | Svītrots 23. un 24 punkts. Pārējie punkti ir attiecināmu uz izskatīšanas procesu Ministru kabinetā. |
| 5. |  | Lūdzam projekta pielikumā atbildīgās amatpersonas datus ietvert pavadvēstules tabulā, jo parasti šajā vietā tiek norādīts pavadvēstules sagatavotājs | Ņemts vērāŅemot vērā, ka instrukcijas ilgstošā spēkā esības laikā šo normu piemērošana nav radījusi problēmas vai dažādas normu interpretācijas, kā arī to, ka grozījumu pamatmērķis ir sagatavot regulējumu TAP portāla ieviešanai, izteiktais iebildums ir ņemams vērā, sagatavojot jaunu regulējumu. | Precizēts pielikums |
| 6. |  | Ņemot vērā, ka MKKR projekts kā minimālo atzinuma sniegšanas termiņu paredz 1 darbdienu, ierosinām projektā paredzēt saprātīgu (garāku) minimālo termiņu, ņemot vērā dokumentu, kas satur valsts noslēpuma objektu, aprites specifiku. | Nav ņemts vērāIebildums netiek uzturēts Jautājumu par atzinuma sniegšanas termiņu skata pie MKKR.Informējam, ka nevaram ierobežot steidzama jautājuma saskaņošanas termiņu.  |  |

(26.07.2021)

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| Finanšu ministrija |
| 1. | 5.1.6. steidzamības pamatojumu atbilstoši Ministru kabineta kārtības rullī noteiktajiem steidzamības nosacījumiem, ja projektu plānots virzīt steidzamības kārtībā; | Lūdzam papildināt instrukcijas projekta anotācijas I sadaļas 2.punktu, papildinot ar instrukcijas projekta 1.5.apakšpunktā (attiecībā uz instrukcijas 5.2.apakšpunkta izteikšanu jaunā redakcijā) ietvertā regulējuma mērķi un plašāku skaidrojumu, proti, norādot, kādēļ vairs netiek lietots vārdu savienojums “Ministru kabineta lieta”, bet “steidzamības kārtībā”. Vienlaikus vēlamies vērst uzmanību uz anotācijā iekļauto nelielo informācijas apjomu un detalizācijas pakāpi, salīdzinot ar noteikumu projekta apjomu. Līdz ar to šobrīd no anotācijas nevar gūt pilnvērtīgu priekšstatu par ietvertā regulējuma būtību un nepieciešamību. | Ņemts vērāPapildināts 5.1.6. apakšpunkts ar regulējumu par Ministru kabineta lietu. | 5.1.6. steidzamības pamatojumu atbilstoši Ministru kabineta kārtības rullī noteiktajiem steidzamības nosacījumiem, ja projektu plānots virzīt steidzamības kārtībā, kā arī pamatojumu, ja jautājumu lūdz pasludināt par Ministru kabineta lietu; |
|  |  |
| 2. | Noteikumu projekts un tā sākotnējās ietekmes novērtējuma ziņojums (anotācija). | Lūdzam papildināt anotācijas I sadaļas 2.punktu ar skaidrojumu par instrukcijas projekta 1.10.apakšpunktu. No instrukcijas projekta nav saprotams vai turpmāk pavadvēstulē ir jāiekļauj atsauces uz Ministru kabineta kārtības ruļļa normām, kas nosaka Valsts kancelejā iesniedzamo dokumentu iesniegšanas kārtību. | Ņemts vērā | Papildināta anotācija |
| 3. | Noteikumu projekts un tā sākotnējās ietekmes novērtējuma ziņojums (anotācija). | Ņemot vērā, ka Ministru kabineta 2009.gada 7. aprīļa noteikumus Nr. 300 “Ministru kabineta kārtības rullis” plānots izteikt jaunā redakcijā un to, ka atbilstoši instrukcijas projekta 5.1.2. apakšpunktam valsts sekretāra pavadvēstulē norādāmo politikas jomu klasificē saskaņā ar minēto noteikumu pielikumu, lūdzam papildināt anotāciju, norādot, ka instrukciju plānots pieņemts vienlaikus vai pēc Ministru kabineta noteikumu projekta “Ministru kabineta kārtības rullis” jaunās redakcijas spēkā stāšanās | Ņemts vērā | Papildināta anotācija |
| Labklājības ministrija |
| 4. | 2. Instrukcija stājas spēkā 2021. gada 19. jūlijā. | Aicinām pārskatīt instrukcijas projekta spēkā stāšanās datumu, ņemot vērā Valsts sekretāru 1. jūlija sanāksmes protokollēmumā (prot. Nr.25 35.§) “Par Ministru kabineta darba organizēšanu vasarā” sniegto informāciju par vasarā plānotajiem pārtraukumiem Ministru kabineta sēžu un Valsts sekretāru sanāksmju norisē. | Ņemts vērā | 2. Instrukcija stājas spēkā 2021. gada 25. augusts. |
| Satversmes aizsardzības birojs |
| 5. | Noteikumu projekts un tā sākotnējās ietekmes novērtējuma ziņojums (anotācija). | Papildināt anotācijas 2.punktu ar skaidrojumu, kādā mērā TAP portāls tiks izmantots tiks izmantots klasificēto dokumentu virzībai un izskatīšanai Ministru kabinetā. | Ņemts vērā |  |
| Vides aizsardzības un reģionālās attīstības ministrija |
| 6. |  | Tāpat norādām, ka Projekta 1.8.apakšpunktā, kas izsaka jaunā redakcijā šīs instrukcijas 12.4.apakšpunktu, minēts, ka jāpievieno ministriju vai citu institūciju apliecinājumus, ka tiesību akta projekts ir saskaņots. Lūdzam sākotnējās ietekmes novērtējuma ziņojumā (anotācijā) norādīt piemērus kāda veida dokumenti var tikt uzskatīti par apliecinājumiem. | Ņemts vērā |  |
| Tieslietu ministrija |
| 7. | Noteikumu projekts un tā sākotnējās ietekmes novērtējuma ziņojums (anotācija). | Vēršam uzmanību, ka Instrukcijas 1. punktā ar vārdu "projekts" tiek atrunāts saīsinājums vārdkopai "attīstības plānošanas dokumenta projekts, tiesību akta projekts vai informatīvo ziņojums, kas saskaņā ar likumu "Par valsts noslēpumu" satur valsts noslēpuma objektu". Aicinām ievērot vienotu terminoloģiju arī projektā, aizstājot tā tekstā vārdus "tiesību akta projekts" attiecīgā locījumā ar vārdu "projekts" attiecīgā locījumā (grozījumi instrukcijas 12.4., 12.7. un 12.8. apakšpunktā). Vienlaikus ierosinām izvērtēt, vai Instrukcijā paredzētais nebūtu attiecināms arī uz kādu citu MMKR 2. punktā uzskaitīto dokumenta veidu, kas nav minēts Instrukcijas 1. punktā (piemēram, Ministru kabineta vēstules projektu Saeimai, tiesībsargam vai citai valsts institūcijai vai amatpersonai). | Ņemts vērā Vēstules netiek gatavotas ar VN statusu |  |
| 8. |  | Projekta 1.2. apakšpunktā ietvertais regulējums par informatīvo ziņojumu saskaņošanu dublē MKKR projekta 48. punktā ietverto, tādēļ lūdzam no novērst. Papildus ierosinām projektā paredzēt, ka attiecīgo dokumentu saskaņošanā tiek piemērotas MKKR projektā noteiktā saskaņošanas kārtība, ja projektā nav noteikta cita kārtība un MKKR paredzēto kārtību ir iespējams piemērot, ievērojot normatīvos aktus par valsts noslēpuma aizsardzību. Atbilstoši lūdzam pārskatīt arī pārējo Instrukcijas regulējumu un paredzēt, ka pamatā tiek piemērota MKKR projektā noteiktā saskaņošanas, iesniegšanas un izskatīšanas kārtība, bet projektā noteikt tikai valsts noslēpuma aizsardzībai objektīvi nepieciešamo īpašo kārtību.Papildus vēršam uzmanību, ka projekta 1.2. apakšpunktā tiek lietots termins "Ministru kabineta protokollēmuma projekts", savukārt MKKR projekta 2.3.3. apakšpunktā tiek lietots termins "Ministru kabineta sēdes protokollēmuma projekts". | Ņemts vērā |  |
| 9. |  | Instrukcijas 10. punkta pirmais teikums ir svītrojams, jo tas dublē Ministru kabineta iekārtas likuma 27. panta pirmajā daļā un MKKR projekta 67., 68. un 69. punktā noteikto. Attiecīgi precizējams projekta 1.7. apakšpunkts. | Ņemts vērā  |  |
| 10. |  | Projekta 1.10. apakšpunktā paredzētajā Instrukcijas pielikumā – pavadvēstules paraugā tajā iekļaujamās informācijas secību (numerāciju) nepieciešams saskaņot ar Instrukcijas 28. un 29. punktā esošo iekšējo atsauci uz instrukcijas pielikuma punktiem, proti, nepieciešams atbilstoši grozīt pavadvēstules paraugu vai arī paredzēt grozījumus Instrukcijas 28. un 29. punktā, lai skaitli "14" aizstātu ar skaitli "15" | Ņemts vērā | 1.10. aizstāt 28. un 29. punktā skaitli “14” ar skaitli “15”; |
| 11. |  | Lūdzam vērtēt, vai projekta 1.10. apakšpunktā ietvertajā pavadvēstules paraugā tiesiskuma nodrošināšanai nebūtu norādāms konkrētāks projekta klasifikācijas "valsts noslēpums" tiesiskais pamatojums | Ņemts vērāPapildināts pavadvēstules 2.punkts.  |  |
| 12. |  | Lūdzam precizēt projekta 2. punktā noteikto projekta spēkā stāšanās termiņu, ņemot vērā, ka TAP portāla ieviešana ir pārcelta uz 2021. gada 25. augustu. Attiecīgi precizējama arī anotācija. | Ņemts vērā |  |
| 13. |  | Ņemot vērā projekta saturu, nepieciešams precizēt anotācijas I sadaļas 1. punktā "Pamatojums" un I sadaļas 2. punktā ietverto informāciju, jo no projekta satura neizriet tā sasaiste ar TAP portāla ieviešanu. Turklāt uzdevums izveidot vienoto tiesību aktu projektu izstrādes un saskaņošanas portālu, lai digitalizētu un modernizētu valsts un pašvaldību pārvaldes procesus, ir paredzēts Valdības rīcības plānā Deklarācijas par Artura Krišjāņa Kariņa vadītā Ministru kabineta iecerēto darbību īstenošanai kā 244.7. pasākums. | Ņemts vērā |  |
| 14. |  |  Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – Instrukcija Nr. 19) 14.2. un 14.3. apakšpunkts noteic, ka anotācijas I sadaļas 2. punktā norāda pastāvošo tiesisko regulējumu un skaidro tā būtību, kā arī raksturo pastāvošā tiesiskā regulējuma nepilnības. Ja attiecībā uz norādīto problēmu nepastāv tiesiskais regulējums, tad skaidro, kādas sekas rada tiesiskā regulējuma neesība, kā arī norāda informāciju par projekta izdošanas mērķi (sasaistot to ar informāciju par esošo situāciju) un aprakstošu informāciju par projekta būtību (necitējot projektā ietvertās normas), raksturo pastāvošā tiesiskā regulējuma nepilnības un skaidro, kā tiesiskā regulējuma izmaiņas risinās norādīto problēmu vai atrisinās to pilnībā. Līdz ar to lūdzam anotācijas I sadaļas 2. punktu papildināt ar detalizētāku informāciju par to, kāda kārtība tiek precizēta un kādi būtiski grozījumi ir paredzēti projektā. | Ņemts vērā |  |
| 15. |  | Lūdzam aizpildīt anotācijas IV sadaļu atbilstoši Instrukcijas Nr. 19 15.2. apakšpunktā minētajam, jo projekts ir saistīts ar MKKR projektu un ir virzāms izskatīšanai Ministru kabinetā vienlaikus ar to. Tādēļ lūdzam ietvert anotācijas IV sadaļas 1. punktā informāciju, ka nepieciešami grozījumi Ministru kabineta kārtības rullī un ka MKKR projekts jau ir izsludināts Valsts sekretāru sanāksmē. | Ņemts vērā |  |
| 16. |  |  Saistībā ar anotācijas VI sadaļu lūdzam izvērtēt, vai tiešām nav nepieciešama un nebūs kaut vai iekšēja informatīva komunikācija ar anotācijas II sadaļas 1. punktā minētajām sabiedrības mērķgrupām par veiktajām izmaiņām (iespējams ir plānots rīkot informatīvu sanāksmi ar atbildīgajiem iestāžu pārstāvjiem vai nosūtīt informatīvu vēstuli). Papildus anotācijas VI sadaļas 4. punktā var skaidrot, ka Ministru kabineta instrukcijas pēc to pieņemšanas Ministru kabinetā izsludina, publicējot oficiālajā izdevumā "Latvijas Vēstnesis" (www.vestnesis.lv), kā arī tās ir pieejamas sistematizētas portālā Likumi.lv (www.likumi.lv).Ievērojot minēto, lūdzam atbilstoši papildināt anotācijas VI sadaļu vai noformēt to atbilstoši Instrukcijas Nr. 19 6. punktam. | Ņemts vērā |  |

Viktors Sidorenkovs

|  |
| --- |
| (par projektu atbildīgās amatpersonas vārds un uzvārds) |
| Valsts kancelejas Juridiskā departamenta vadītāja vietnieks |
| (amats) |
| 67082982 |
| (tālruņa un faksa numurs) |
| viktors.sidorenkovs@mk.gov.lv |
| (e-pasta adrese) |